CELEX: 52005PC0499
Language: el
Date: 2005-10-17
Title: Πρόταση κανονισμού του Συμβουλίου για την κατάργηση του κανονισμού (ΕΚ) αριθ. 3690/93 για τη θέσπιση κοινοτικού καθεστώτος που καθορίζει τις ελάχιστες πληροφορίες που πρέπει να περιλαμβάνονται στις άδειες αλιείας

Σημαντική ανακοίνωση νομικού περιεχομένου

|

52005PC0499

Πρόταση κανονισμού του Συμβουλίου για την κατάργηση του κανονισμού (ΕΚ) αριθ. 3690/93 για τη θέσπιση κοινοτικού καθεστώτος που καθορίζει τις ελάχιστες πληροφορίες που πρέπει να περιλαμβάνονται στις άδειες αλιείας  /* COM/2005/0499 τελικό - CNS 2005/0205 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 17.10.2005COM(2005) 499 τελικό2005/0205 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την κατάργηση του κανονισμού (ΕΚ) αριθ. 3690/93 για τη θέσπιση κοινοτικού καθεστώτος που καθορίζει τις ελάχιστες πληροφορίες που πρέπει να περιλαμβάνονται στις άδειες αλιείας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΜε τον κανονισμό αριθ. 3690/93 του Συμβουλίου[1] θεσπίστηκε κοινοτικό σύστημα θέσπισης λεπτομερών κανόνων για τις στοιχειώδεις πληροφορίες που πρέπει να περιλαμβάνονται στις άδειες αλιείας με βάση τον κανονισμό (ΕΚ) αριθ. 3760/92 για τη θέσπιση κοινοτικού συστήματος για την αλιεία και την υδατοκαλλιέργεια, ο οποίος καταργήθηκε από τον κανονισμό (ΕΚ) αριθ. 2371/2002.Η άδεια αλιείας αποτελεί ένα κατάλληλο εργαλείο διαχείρισης του στόλου, ιδίως όσον αφορά τους περιορισμούς αλιευτικής ικανότητας που προβλέπονται στα άρθρα 12 και 13 του κανονσιμού (ΕΚ) αριθ. 2371/2002 και στον κανονισμό (ΕΚ) αριθ. 639/2004 του Συμβουλίου, της 30ής Μαρτίου 2004, για τη διαχείριση των αλιευτικών στόλων που είναι νηολογημένοι στις άκρως απόκεντρες περιφέρειες της Κοινότητας. Ως εκ τούτου, είναι αναγκαίο να προσαρμοστούν οι κανόνες σχετικά με τις άδειες αλιείας στη νέα αυτή κατάσταση με βάση το άρθρο 13, παράγραφος 3, καιι το άρθρο 22, παράγραφος 3 του κανονισμού (ΕΚ) αριθ. 2371/2002.Πρόταση για κανονισμό της Επιτροπής σχετικά με το θέμα αυτό έλαβε ευνοϊκή γνώμη της επιτροπής αλιείας και υδατοκαλλιέργειας στις 6 Ιουλίου 2005 και εγκρίθηκε και θα τεθεί σε εφαρμογή από την ημερομηνία κατάργησης του κανονισμού αριθ. 3690/93.Ως εκ τούτου, είναι αναγκαίο να καταργηθεί ο κανονισμός αυτός χωρίς καθυστέρηση.2005/0205 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την κατάργηση του κανονισμού (ΕΚ) αριθ. 3690/93 για τη θέσπιση κοινοτικού καθεστώτος που καθορίζει τις ελάχιστες πληροφορίες που πρέπει να περιλαμβάνονται στις άδειες αλιείαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής[2],τη γνώμη του Ευρωπαϊκού Κοινοβουλίου[3],Εκτιμώντας τα ακόλουθα:1.  Ο κανονισμός (ΕΚ) αριθ. 3690/93 του Συμβουλίου, της 20ης Δεκεμβρίου 1993, για τη θέσπιση κοινοτικού καθεστώτος που θα καθορίζει τις ελάχιστες πληροφορίες που πρέπει να περιλαμβάνονται στις άδειες αλιείας [4] στηρίζεται στον κανονισμό (ΕΟΚ) αριθ. 3760/92 του Συμβουλίου της 20ης Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια [5] , ο οποίος αντικαταστάθηκε από τον κανονισμό (ΕΚ) αριθ. 2371/2002 του Συμβουλίου, της 20ης Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής [6] . Οι παραπομπές και οι διατάξεις που περιλαμβάνονται στον κανονισμό (ΕΚ) αριθ. 3690/93 δεν είναι πλέον συμβατές με το νέο αυτό κανονισμό ο οποίος θεσπίζει νέους κανόνες για τη διαχείριση της αλιευτικής ικανότητας βάσει των αδειών αλιείας.2.  Το άρθρο 22, παράγραφος 3 και το άρθρο 13, παράγραφος 3 του κανονισμού (ΕΚ) αριθ. 2371/2002 εξουσιοδοτούν την Επιτροπή να θεσπίσει κανόνες εφαρμογής για τη διαχείριση των αδειών αλιείας και των αλιευτικών ικανοτήτων.3.  Η Επιτροπή εξέδωσε τον κανονισμό (ΕΚ) αριθ. 1281/2005 της 3ης Αυγούστου 2005 για τη διαχείριση των αδειών αλιείας και των ελάχιστων πληροφοριών που πρέπει να περιλαμβάνονται σε αυτές[7], ο οποίος πρόκειται να εφαρμοστεί από την ημερομηνία κατάργησης του κανονισμού (ΕΚ) αριθ.. 3690/93.4.  Ως εκ τούτου, ο κανονισμός (ΕΚ) αριθ. 3690/93 καταργείται.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Ο κανονισμός (ΕΚ) αριθ. 3690/93 καταργείται.2. Οι παραπομπές στον καταργηθέντα κανονισμό θεωρούνται ότι αποτελούν παραπομπές στον κανονισμό (ΕΚ) αριθ. 1281/2005 σύμφωνα με τον πίνακα αντιστοιχίας που παρατίθενται στο παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την 7η ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΠίνακας αντιστοιχιαςΚανονισμός (ΕΚ) αριθ. 3690/93 | Κανονισμός (ΕΚ) αριθ. 1281/2005 |Άρθρο 1 | Άρθρα 1 και 3 |Άρθρο 2 | Άρθρο 5 |Άρθρο 3 | Άρθρο 4 |Άρθρο 4 | Άρθρο 5 |Άρθρο 5 | Άρθρο 6 |Άρθρο 6 | - |Άρθρο 7 | - |Άρθρο 8 | - |Άρθρο 9 | - |Άρθρο 10 | Άρθρα 8 και 9 |[1] ΕΕ L 341, 31.12.1993 σ.93.[2] ΕΕ C [..] της , σ. .[3] ΕΕ C [..] της , σ. .[4] ΕΕ L 341 της 31.12.1993 σ. 93.[5] ΕΕ L 389 της 31.12.1992 σ. 1.[6] ΕΕ L 358 της 31.12.2002, σ. 59.[7] ΕΕ L 203 της 4.8.2005, σ. 3.